Ostsin endale eelmisel laupäeval  velvetpüksid (eelmised, mis poolteist kuud pärast sünnitust ostetud sai, on suureks ja vastikuks veninud ning teevad mu tagumiku XXL-iks, ma ei liialda). Lihtsad, igapäevaseks jalutamiseks, ajavad asja ära nii linnas kui ka võsa vahel. Clockhouse'ist, 12€ eest. Jah, ma tean küll, et Clockhouse on mainstream emonoorte pood, aga emafirma C&A jaoks ei ole ma veel piisavalt täiskasvanu (neil on isegi mitte-tädi-mudeleid enamasti saada vaid suurustes 42-56, mul on aga 36 paras küll). Pealegi ei olnud need kaugeltki mitte emopüksid.